Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
29. mája 2002
K materiálu č. 3826/2002
K bodu č. 1.	
     

S T A N O V I S K O

k návrhu nariadenia vlády SR, ktorým sa mení a dopĺňa nariadenie vlády SR č. 29/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na osobné ochranné prostriedky      

I
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 29/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na osobné ochranné prostriedky predkladá na rokovanie vlády SR na základe Plánu legislatívnych úloh vlády SR na rok 2002 minister práce, sociálnych vecí a rodiny SR.
                                                                 II
Účelom návrhu je predovšetkým dosiahnutie úplnosti transpozície smernice 89/686/EHS o zbližovaní právnych predpisov členských štátov týkajúcich sa osobných ochranných prostriedkov v znení zmien a doplnení do slovenských všeobecne záväzných právnych predpisov upravujúcich technické požiadavky na osobné ochranné prostriedky.
                                                                III
Návrh patrí svojou problematikou medzi priority aproximácie práva  podľa čl. 70 Európskej dohody o pridružení (ochrana zamestnancov na pracovisku, ochrana zdravia a života ľudí, zvierat a rastlín, ochrana spotrebiteľa, technické pravidlá a normy) a rovnako medzi prioritné oblasti harmonizácie práva, ktoré  sú obsiahnuté v tzv. Bielej knihe – kapitola II „Voľný pohyb a bezpečnosť priemyselných výrobkov“. Návrh patrí medzi priority aproximácie práva obsiahnuté v aktualizovanom znení Národného programu pre prijatie acquis communautaire, Partnerstve pre vstup a v screeningových tabuľkách.
                                                                 IV
Sekcia Inštitút pre aproximáciu práva ÚV SR uplatňuje k návrhu nariadenia vlády nasledovné pripomienky:
1.	V bode (5) doložky zlučiteľnosti treba doplniť dosiahnutý stupeň zlučiteľnosti (úplná zhoda) návrhu nariadenia vlády s právom ES/EÚ.  
2.	Dovoľujeme si pripomenúť, že návrh nariadenia vlády je prioritou pre úspešné uzatvorenie Protokolu k Európskej dohode o posudzovaní zhody a akceptácii priemyselných výrobkov (PECA) Slovenskou republikou. Predkladaný návrh je zaradený medzi nariadenia, o ktorých sa vedie negociácia s Európskou komisiou.
3.	Vzhľadom na to, že zákon č. 19/2002 Z. z., ktorým sa ustanovujú podmienky vydávania aproximačných nariadení vlády SR bol zmenený a doplnený zákonom č. 207/2002 Z. z. navrhujeme v súlade s požiadavkou legislatívnotechnických pokynov doplniť za slovo „republiky“ tento dodatok „v znení zákona Národnej rady Slovenskej republiky č. 207/2002 Z. z.“.  

Bratislava	24.05.2002	
Vypracoval:	Mgr. Lenka Hmírová
	
Tel.:	57295607

JUDr. Mária Krošlákovágenerálna riaditeľka